ที่สุดของที่สุด  สำหรับข้าวไข่แกงกะหรี่หมูทอด!!!

มากินร้านนี้เมื่ออาทิตย์ก่อน  กินแล้วรู้สึกถึงความหมายของเพลง "นายไข่เจียว" เลย  ตอนที่กินนี่เพลงเฉลียงมันก้องอยู่ในหูตลอด

ร้านนี้เป็นร้านสาขาเซ็นทรัลเวสต์เกต  (อยู่ชั้นล่างบริเวณน้ำพุ)  ซึ่งจริง ๆ สาขาใหญ่ในเมืองนั้นดังและมีชื่อเสียงมานาน และได้รับรางวัล best of Wongnai  2015 ไปแล้ว  แต่ผมนั้นยังไม่มีโอกาสได้ไปลองชิมเลย   แต่ช่วงวันที่เสาร์ที่ผ่านมาเซ็นทรัลเวสต์เกต เพิ่งเปิดใหม่  ผมก็เพิ่งจะได้ลอง  โอ้ว!!  มันเยี่ยมจริงๆ

ถ้าจะเป็นผู้เชี่ยวชาญมันต้องแบบนี้ครับ  ทั้งร้านขายแต่ข้าวกับไข่  แต่มันเป็นข้าว+ไข่ ที่ผ่านการฝนการฝึก  การลองผิดลองถูกมายาวนาน  เมนูแต่ละอย่างนั้นเป็นการฟิวชั่นกับระหว่างข้าวห่อไข่กับเมนูอีกสาระพัด  ทั้งแกงกะหรี่  ครีมซอสแบบคาโบนาร่า  หรือแกงพะแนง ฯลฯ  ดูหน้าตาแต่ละจานแล้วอยากลองมันทุกเมนูเลย

จานที่ผมเลือกมานั้นเป็น ข้าวห่อไข่แกงกะหรี่หมูทอด  210  ราคาพอ ๆ กับของ Coco เลยครับ  ตอนที่สั่งนั้น บริกร(หรือผู้จัดการก็ไม่รู้) แนะนำว่าอยากให้เพิ่ม อีก 20 เป็นไข่ลาวา  ซึ่งบอกว่าเป็น signature ของทางร้าน (ดูน้องภูมิใจเสนอมากกก)  ผมก็โอเค  แค่ 20 บาทเอง อยากลองเหมือนกัน

ตอนที่มาเสิร์ฟนั้น  จานใหญ่มากกกกก   หมูทอดก็ชิ้นใหญ่มีแกงกะหรี่ราดมาอีกชั้น  ที่ตกใจคือไข่ทอดนั้น มาเป็นก้อนรี ๆ วางโปะบนข้าว ดูหยุ่น ๆ นุ่ม ๆ เหมือนเยลลี่เลยครับ  ผมนี่เหลือบไปดูเมนูซึ่งบอกว่าวิธีจะกินไข่ลาวานั้น ให้กรีดไปตามยาวของไข่ทอด  (ก็สงสัยอยู่ว่าทำไมร้านนี้ให้มีดมาด้วย  ไม่เห็นมีสเต๊กสักหน่อย)  

อารมณ์ตอนนั้นเหมือนเป็นหมอผ่าคลอด  พอลงมีดเท่านั้นแหละ  อ้าก!!!  ไข่ข้นข้างในมันค่อย ๆ ทะลักออกมาครับ เนื้อไข่ที่เหลว ๆค่อย ๆ ไหลท่วม ประหนึ่งผ้านวมสีเหลืองที่เคลื่อนคลี่คลุมไปบนข้าว  โอ้วสุดยอด  (เป็นครั้งแรกที่รู้สึกว่าถ่ายรูปประกอบรีวิว มันไม่พอแล้ว แบบนี้มันต้องเป็นคลิปภาพเคลื่อนไหวเท่านั้น!!!)   นี่มันไม่ใช่ไข่เจียวแล้ว!!!  นี่มันเป็นศิลปะ!!!

ด้านรสชาตินั้น  อร่อยมากกกก  ข้าวนั้นเป็นข้าวญี่ปุ่นผัดพร้อมเครื่องปรุงมาพอหอม  กินเข้ากันกับแกงกะหรี่ที่เข้มข้นใช้ได้ (แพ้ coco แค่เรื่องเลือกความเผ็ดได้เท่านั้น)  แต่สิ่งที่ยกนิ้วให้เลยคือ ไข่ลาวา ครับ มันเป็นทั้งความคิดสร้างสรรค์ ทำให้การกินข้าวไข่เจียวสนุกตื่นเต้นขึ้นมาได้  ไข่นั้นจะเป็นวุ้น ๆ แบบไข่ข้น ซึ่งคนไม่ชอบอาจจะเลี่ยนเล็กน้อย  แต่พอได้ความเข้มข้นของแกงกะหรี่มาตัดความเลี่ยน  งานนี้เพอร์เฟ็กครับ  

ด้านราคานั้น  ก็ถือว่าสูงอยู่  แต่ถ้าเที่ยบกับร้านในระดับเดียวกันก็ไม่ถือว่าสูงจนเกินเว่อร์   อีกอย่างคือร้านนี้คิดค่า service charge + vat แยกต่างหากนะครับ  แต่ผมก็ยังถือว่าคุ้มที่จะมาลองอยู่ดี  ที่สำคัญผมไปทานตอนช่วงเปิดร้าน  เลยได้ลดอีก 20%  อิ_อิ

งานนี้ห้าดาวไปเลยครับ  โดยเฉพาะไข่ลาวานี้  ห้ามพลาดเด็ดขาดครับ  แนะนำแบบสุดจิตสุดใจ